王思 (明朝)

王思（），字宜学，號改斋，江西承宣布政使司吉安府泰和縣（今江西省泰和縣）人，明朝政治人物。吏部尚書王直曾孙。正德辛未進士，嘉靖三年，在大禮議中與楊慎等眾官在紫禁城左順門哭爭，被廷杖身死。

 生平 
弘治十四年（1501年）江西乡试第七十二名举人，正德六年（1511年）辛未科会试第五十九名，二甲進士，选庶吉士，授翰林院編修。正德九年，因乾清宮火災，而上疏請求明武宗重整吏政綱紀。同年九月，再次上疏進諫，而被貶為潮州三河驿丞清·张廷玉等，《明史》（卷192）：“王思，字宜学，太保直曾孙也。正德六年进士。改庶吉士，授编修。九年春，乾清宫灾。思应诏上疏曰：“天下之治赖纪纲，纪纲之立系君身而已。私恩不偏于近习，政柄不移于左右，则纪纲立，而宰辅得行其志，六卿得专其职。今者内阁执奏方坚，而或挠于传奉，六卿拟议已定，而或阻于内批，此纪纲所由废也。惟陛下抑私恩，端政本，用舍不以谗移，刑赏不以私拒，则体统正而朝廷尊矣。祖宗故事，正朝之外，日奏事左顺门，又不时召对便殿。今每月御朝不过三五日，每朝进奏不逾一二事。其养德之功，求治之实，宰辅不得而知也。闻见之非，嗜好之过，宰辅不得而知也。天下之大，四海之远，生民愁苦之状，盗贼纵横之由，岂能一一上达？伏愿陛下悉遵旧典，凡遇宴间，少赐召问。勿以遇灾而惧，灾过而弛，然后可以享天心，保天命。”其年九月，帝狎虎而伤，阅月不视朝。思复上封事曰：“孝宗皇帝之子惟陛下一人，当为天下万世自重。近者道路传言，虎逸于柙，惊及圣躬。臣闻之，且骇且惧。陛下即位以来，于兹九年。朝宁不勤政，太庙不亲享。两宫旷于问安，经筵倦于听讲。揆厥所自，盖有二端：嗜酒而荒其志，好勇而轻其身。由是，戒惧之心日忘，纵恣之欲日进，好恶由乎喜怒，政令出于多门。纪纲积弛。国是不立。士气摧折，人心危疑。上天示警，日食地震。宗社之忧，凛若朝夕。夫勇不可好，陛下已薄有所惩矣。至于荒志废业，惟酒为甚。《书》曰：‘甘酒嗜音，峻宇雕墙，有一于此，未或不亡。’陛下露处外宫，日湎于酒。厮养杂侍，禁卫不严。即不幸变起仓卒，何以备之？此臣所大忧也。”疏入，留中者数日，忽传旨降远方杂职，遂谪潮州三河驿丞。”。當時王守仁在贛州講學，王思跟從遊學。王守仁討伐朱宸濠叛亂時，檄令王思參贊軍務清·张廷玉等，《明史》（卷192）：“阅笔思年少气锐，每众中指切人是非。已悔之，自敛为质讷。及被谪，怡然就道。夜过泷水，舟飘巨石上，缘石坐浩歌。家人后至，闻歌声乃舣舟以济。王守仁讲学赣州，思从之游。及守仁讨宸濠，檄思赞军议。”。

明世宗繼位后，王思被召回恢復官職，并充任经筵讲官。嘉靖三年（1524年），參與大禮議事件，王思與群臣在左順門哭谏，此後下詔獄，行杖刑，不久因病瘡發作去世，年四十四。隆慶初年，追贈右谕德清·张廷玉等，《明史》（卷192）：“阅笔世宗嗣位，召复故官，仍加俸一级。思疏辞，且言：“陛下欲作敢言之气，以防壅蔽之奸，莫若省览奏章，召见大臣，勿使邪僻阿徇之说蛊惑圣听，则尧、舜之治可成。不然，纵加恩于先朝谴责之臣，抑末矣。”帝不允，因命近日迁俸者，皆不得辞。寻充经筵讲官。嘉靖三年与同官屡争“大礼”，不报。时张璁、桂萼、方献夫为学士，思羞与同列，疏乞罢归。不许。其年七月，偕廷臣伏左顺门哭谏。帝大怒，系之诏狱，杖三十。逾旬，再杖之。思与同官王相，给事中张原、毛玉、裴绍宗，御史张曰韬、胡琼，郎中杨淮、胡琏，员外郎申良、张澯，主事安玺、仵瑜、臧应奎、余祯、殷承叙，司务李可登，凡十有七人，皆病创先后卒。隆庆初，各廕一子，赠官有差。思赠右谕德。”。

家族
曾祖王直，少傅兼太子太师吏部尚书、贈榮禄大夫、謚文端。祖父王稹，封中书舍人、加赠都督府经历。父王俅，广西太平府知府。前母杨氏，贈宜人；母任氏，封宜人。慈侍下。兄王愈，贡士；王恭；王愚。弟王悊。

 延伸阅读 

参考文献

Category:泰和人
Category:明朝翰林院编修
Category:明朝驛丞